ועדת הפנים ואיכות הסביבה, כנסת 16, פרוטוקול מספר 67, 2003-07-30 19:45

יורי שטרן: חברים, עכשיו 19:45.

יורי שטרן: בסוף הדיון היום, נכנס חבר הכנסת אחמד טיבי וביקש רביזיה.

יורי שטרן: סירבתי לקיים אותה, כי חשבתי שהוא לא היה בהצבעות וההצבעות כבר נגמרו ואין מקום לרביזיה.

יורי שטרן: לפי התלונה שהוגשה על ידי חבר הכנסת טיבי וחבר הכנסת ברונפמן, הם התלוננו על שני דברים: על כך שלא היה דיון על ההסתייגויות ועל זה שלא היתה רביזיה.

יורי שטרן: בנושא הסתייגויות, יושב ראש הכנסת הגיע למסקנה שפעלתי כשורה.

יורי שטרן: לגבי הרביזיה, הוא ביקש לקיים הצבעה, האם אנחנו מאשרים את הרביזיה.

יורי שטרן: עלינו להחליט אם אנחנו מאשרים את בקשתו של חבר הכנסת אחמד טיבי, לעריכת רביזיה, זאת אומרת, הצבעה חוזרת על כל החוק או שלא.

יורי שטרן: יש שתי הצעות: חבר הכנסת טיבי מבקש רביזיה ואני מבקש לא לקיים רביזיה.

יורי שטרן: בבקשה, מי בעד רביזיה?

יורי שטרן: אחרי ההצבעה אני מבקש לא להתפזר, כי חבר הכנסת הרצוג ביקש להגיד משהו בקצרה.

אחמד טיבי: אדוני היושב ראש, האם מצפונו של אדוני שקט?

יורי שטרן: נקי לחלוטין.

ניסן סלומינסקי: המצפון נקי, כי לא השתמשו בו.

יורי שטרן: אני לא חושב שבהצעת חוק כזאת, היה אי פעם בכנסת דיון כמו שעשיתי והכנסתי תיקונים בחוק.

יורי שטרן: בבקשה, נעבור להצבעה, מי בעד הרביזיה?

יורי שטרן: הצבעה בעד – 4 נגד – 9

יורי שטרן: הרביזיה לא התקבלה.

יורי שטרן: הצעת חוק האזרחות והכניסה לישראל אושרה.

אחמד טיבי: זה יום שחור לכנסת.

יורי שטרן: חבר הכנסת הרצוג, בבקשה.

יצחק הרצוג: יש לי חבר אחד טוב בבניין הזה, למרות שיש לי הרבה, זה חבר הכנסת גדעון סער.

יצחק הרצוג: אתמול, בשיא הסער, הטחנו דברים האחד בשני.

יצחק הרצוג: אני מתנצל על הדברים שאמרתי לו.

יורי שטרן: תודה.

יורי שטרן: אני מודה לכולם.

יורי שטרן: הישיבה נעולה.